Document ID: /roh_data/filtered/fineweb-2-filterrobots_roh.jsonl.gz/52190

Sin fotografias da satellits saja da vesair ch'ina gronda fabrica vegnia modernisada, scriva in institut american per studis internaziunals. La fabrica servia d'elavurar uran.
Armas u energia
La modernisaziun pudess muntar che la Corea dal Nord veglia engrondir il dumber d'armas atomaras. Pussaivel saja dentant era che l'uran saja previs per in reactur d’aua leva, scriva l'institut.
Gia 3 tests atomars dapi il 2006
Tenor atgnas indicaziuns aveva la Corea dal Nord fatg tests atomars cun success ils onns 2006, 2009 e 2013. Dentant violescha Pjöngjang cun quai a resoluziuns dal cussegl da segirtad da l’ONU:
RR novitads 12:00